En long trajècte dera Cava tath cementèri, qu’ère un des deth Sud, Segismundo li condèc ath brave Ponce tot çò que sabie dera istòria de Fortunata, que non ère pòc, sense ométer çò darrèr, qu’ère, plan, çò de milhor; ad aquerò didec er insigne critic d’òbres literàries, que i auie aquiu elements entà un drama o ua novèla, encara qu’ena sua pensada, eth teishut artistic non resultarie atrasent sense introdusir-i cèrtes referéncies, totafèt de besonh, entà qu’era vulgaritat dera vida convertisse en matèria estetica.